CELEX: 32008D0159
Language: ro
Date: 2008-02-22 00:00:00
Title: 2008/159/CE: Decizia Comisiei din 22 februarie 2008 de modificare a Deciziei 2007/683/CE privind aprobarea planului de eradicare a pestei porcine clasice la porcii sălbatici în anumite zone ale Ungariei [notificată cu numărul C(2008) 675]

26.2.2008   
            
            
               RO
            
            
               Jurnalul Oficial al Uniunii Europene
            
            
               L 51/21
            
         
      DECIZIA COMISIEI
   
   din 22 februarie 2008
   de modificare a Deciziei 2007/683/CE privind aprobarea planului de eradicare a pestei porcine clasice la porcii sălbatici în anumite zone ale Ungariei
   [notificată cu numărul C(2008) 675]
   (Numai textul în limba maghiară este autentic)
   (2008/159/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 2001/89/CE a Consiliului din 23 octombrie 2001 privind măsurile comunitare pentru controlul pestei porcine clasice (1), în special articolul 16 alineatul (1),
   întrucât:
   
               (1)
            
            
               Decizia 2007/683/CE a Comisiei (2) a fost adoptată ca o măsură din numărul celor destinate combaterii pestei porcine clasice.
            
         
               (2)
            
            
               Slovacia a informat Comisia asupra evoluției recente a acestei boli în rîndul porcilor sălbatici din anumite regiuni frontaliere cu Ungaria.
            
         
               (3)
            
            
               Ungaria a informat Comisia că, în lumina situației epidemiologice, măsurile cuprinse în planul de eradicare a pestei porcine clasice în rândul porcilor sălbatici trebuie să fie extinse asupra anumitor zone ale județului Pesta din Ungaria.
            
         
               (4)
            
            
               Prin urmare, Decizia 2007/683/CE ar trebui modificată în consecință.
            
         
               (5)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Anexa la Decizia 2007/683/CE se înlocuiește cu textul anexei la prezenta decizie.
   Articolul 2
   Prezenta decizie se adresează Republicii Ungare.
   
      Adoptată la Bruxelles, 22 februarie 2008.
      
         
            Pentru Comisie
         
         Markos KYPRIANOU
         
         
            Membru al Comisiei
         
      
   
   
      (1)  JO L 316, 1.12.2001, p. 5. Directivă modificată ultima dată prin Decizia 2007/729/CE a Comisiei (JO L 294, 13.11.2007, p. 26).
   
      (2)  JO L 281, 25.10.2007, p. 27.
   
      ANEXĂ
      
         
            „ANEXĂ
            Regiunile vizate pentru punerea în aplicare a planului de eradicare a pestei porcine clasice la porcii sălbatici:
            Teritoriul județului Nógrád și teritoriul județului Pesta situate la nord și la est de Dunăre, la sud de granița cu Slovacia, la vest de granița cu județul Nógrád și la nord de autostrada E 7.”